PK วิ่งชนซิลลิ่ง 29.80% คาดเก็งกำไรตามทิศทางตลาดหุ้นเปิดบวกภาคบ่าย
PK วิ่งชนซิลลิ่ง 29.80% คาดเก็งกำไรตามทิศทางตลาดหุ้นเปิดบวกภาคบ่าย
29 ก.ค. 2558

ผู้สื่อข่าวรายงานว่า บริษัท พัฒน์กล จำกัด (มหาชน) หรือ PK ณ เวลา 15.27 น.อยู่ที่ระดับ 3.92 บาท บวก 0.90 บาท หรือ 29.80% ด้วยมูลค่าซื้อขาย 650.38 ล้านบาท คาดนักลงทุนเข้าเก็งกำไรหลังกลับเทรดใหม่ อีกทั้งตามทิศทางตลาดหุ้นภาคบ่ายเปิดบวก โดย ณ เวลา 15.31 น. ดัชนีอยู่ที่ระดับ 1412.86 จุด บวก 4.79 จุด หรือ 0.34% ด้วยมูลค่าซื้อขาย 2.44 หมื่นล้านบาท

ทั้งนี้ PK (เดิมชื่อย่อ PATKL) ได้พ้นเหตุการณ์ถูกเพิกถอนและให้กลับมาซื้อขายในตลาดหลักทรัพย์ตั้งแต่วานนี้ (28 ก.ค. 58)
อีกทั้งก่อนหน้านี้ นายแสงชัย โชติช่วงชัชวาล กรรมการผู้จัดการ ระบุว่า แม้ธนาคารกรุงเทพซึ่งเป็นผู้ถือหุ้นใหญ่ 10% ของหุ้นสามัญทั้งหมดของบริษัท จะมีหุ้นที่ติดช่วงเวลาห้ามซื้อขาย(ไซเรนท์พีเรียด)เพียง 20% ของหุ้นที่ถืออยู่ทั้งหมด แต่เชื่อว่าธนาคารกรุงเทพจะไม่ขายหุ้นออกมา เพราะมีความเชื่อมั่นในปัจจัยพื้นฐานของบริษัท และเชื่อว่าธนาคารจะไม่ทำลายมูลค่าหุ้นของบริษัทที่ธนาคารถืออยู่
สำหรับผลการดำเนินงานปีนี้ยอมรับว่ารายได้อาจหดตัว 10% เมื่อเทียบกับปีก่อนที่มีรายได้ 4,139.71 ล้านบาท จากภาวะเศรษฐกิจไทยและเศรษฐกิจโลกชะลอตัว กระทบต่อธุรกิจบริษัท เห็นได้จากผลการดำเนินงานในไตรมาสที่ 1 ที่มีรายได้ 862 ล้านบาท ลดลงจากช่วงเดียวกันของปีก่อน 10%